ಹಿಂದೆ, ಮಿಲಿಟರಿ ಸಮವಸ್ತ್ರವನ್ನು ಧರಿಸದ ಪುರುಷರು ೧೮ನೇ ಶತಮಾನದ ವಿನ್ಯಾಸದ ಬ್ರಿಚಿಸ್‌ಗಳನ್ನು ಧರಿಸಬೇಕಾಗಿತ್ತು. ಮಹಿಳೆಯರ ಸಂಜೆಯುಡುಪೆಂದರೆ ಹಿಂದುಗಡೆ ಇಳಿಬಿದ್ದ ನಿಲುವಂಗಿ ಮತ್ತು ತಲೆಯುಡಿಗೆ ಅಥವಾ ತಲೆಕೂದಲಲ್ಲಿ ಗರಿಗಳನ್ನು ಸಿಕ್ಕಿಸಿಕೊಳ್ಳುವುದು (ಅಥವಾ ಎರಡೂ).

ರಾಜಪರಿವಾರದ ಸಾಂಪ್ರದಾಯಿಕ ಸಮವಸ್ತ್ರ ಮತ್ತು ಉಡುಪನ್ನು ನಿಯಂತ್ರಿಸುವ ಪೋಷಾಕು-ಕೋಡ್ ಕ್ರಮೇಣ ಸಡಿಲಗೊಂಡಿತು. ವಿಶ್ವ ಸಮರ I ರ ನಂತರ, ರಾಣಿ ಮೇರಿಯು ತನ್ನ ಲಂಗವನ್ನು ಕೆಲವು ಇಂಚುಗಳಷ್ಟು ಗಿಡ್ಡಗೊಳಿಸುವ ಮೂಲಕ ಫ್ಯಾಷನ್ ಆಗಿರಲು ಬಯಸಿದರಿಂದ, ಆಕೆ ರಾಜನ ಪ್ರತಿಕ್ರಿಯೆಯನ್ನು ಅಳೆಯಲು ಮೊದಲು ರಾಣಿಯ ಸೆಜ್ಜೆವಳ್ತಿ(ಲೇಡಿ-ಇನ್-ವೈಟಿಂಗ್)ಯ ಲಂಗವನ್ನು ಗಿಡ್ಡಗೊಳಿಸುವಂತೆ ಕೇಳಿದರು. ಇದರಿಂದ ರಾಜ ಜಾರ್ಜ್ V ದಿಗಿಲುಗೊಂಡರು ಮತ್ತು ಆಕೆಯ ಲಂಗದ ಕೆಳಅಂಚು ಫ್ಯಾಷನ್ ಆಗಿರದೆ ಹಾಗೆಯೇ ಉಳಿದುಕೊಂಡಿತು. ಅನಂತರ ರಾಜ ಜಾರ್ಜ್ VI ಮತ್ತು ಆತನ ಪತ್ನಿ ರಾಣಿ ಎಲಿಜಬೆತ್ ಹಗಲು ಹೊತ್ತಿನ ಲಂಗಗಳನ್ನು ಗಿಡ್ಡಗೊಳಿಸಲು ಒಪ್ಪಿದರು.

ಇಂದು ಯಾವುದೇ ಅಧಿಕೃತ ಉಡುಪು ಕೋಡ್ ಇಲ್ಲ. ಬಕಿಂಗ್ಹ್ಯಾಮ್ ಅರಮನೆಗೆ ಆಹ್ವಾನಿಸಲ್ಪಟ್ಟ ಹೆಚ್ಚಿನ ಪುರುಷರು ಹಗಲು ಹೊತ್ತಿನಲ್ಲಿ ಸೇವಾ ಸಮವಸ್ತ್ರ ಅಥವಾ ಲೌಂಜ್ ಸೂಟ್‌ಗಳನ್ನು ಧರಿಸುತ್ತಾರೆ, ಕೆಲವು ಮಂದಿ ಬೆಳಗಿನ ಕೋಟುಗಳನ್ನು ಧರಿಸುತ್ತಾರೆ ಮತ್ತು ಸಂಜೆ ಹೊತ್ತಿನಲ್ಲಿ ಸಮಾರಂಭದ ಶಿಷ್ಟಾಚಾರದ ಆಧಾರದಲ್ಲಿ ಕಪ್ಪು ಟೈ ಅಥವಾ ಬಿಳಿ ಟೈಯನ್ನು ಧರಿಸುತ್ತಾರೆ. 'ಬಿಳಿ ಟೈ'ಯನ್ನು ಧರಿಸುವ ಸಮಾರಂಭವಾಗಿದ್ದರೆ, ಮಹಿಳೆಯರು ತಲೆಯುಡಿಗೆಯನ್ನು ಧರಿಸುತ್ತಾರೆ.

ಉದ್ಯಾನ, ರಾಜವಂಶದ ಅಶ್ವಶಾಲೆ ಮತ್ತು ಮಾಲ್
ಬಕಿಂಗ್ಹ್ಯಾಮ್‌ ಮನೆ
ರಾಣಿಯ ನಿವಾಸದಿಂದ ಅರಮನೆಗೆ
ರಾಜಪರಿವಾರದ ಉಡುಗೆ